	
                                     Приета с Решение № 862 от Протокол №48/30.06.2017г.
                  Изменена и допълнена с Решение № 579 от Протокол №28/25.07.2025г.


	Общински съвет Берковица



Н А Р Е Д Б А 
за изграждане и опазване на зелената система на територията на община Берковица -
На основание чл.62,ал.10 от ЗУТ
/приета от Общински съвет с Решение №862 от Протокол №48/30.06.2017г./

ГЛАВА ПЪРВА
ОБЩИ ПОЛОЖЕНИЯ

Чл.1. (1) С тази наредба се определят условията за изграждане и задълженията по опазване на зелената система на територията на община Берковица при нейното стопанисване, както и в процеса на инвестиционно проучване и строителство. В термина „зелена система” се включват озеленените площи, ниска и висока растителност, както и растителността в недвижимите имоти на територията на общината.

(2) Тази наредба не се отнася за растителността в имоти, попадащи в защитени територии, земи от горски фонд, обекти - паметници на културата или други, за които има специален закон.

Чл.2.(1) На територията на Община Берковица се изграждат озеленени площи, като средство за подобряване на микроклимата и хигиенните условия и за организиране на отдиха на населението.

(2) Подлежат на опазване озеленени площи с ниско и високо зелено строителство, както и растителността в недвижимите имоти на територията на общината.
(3) Не са обект на тази наредба озеленените площи със специално предназначение, обявени по съответния ред със статут, определен с нормативен акт, както и овощните дървета (с изключение на ореха). 

(4) Опазването на отделни растения (треви, цветя, храсти и дървета) и обособени територии, обявени за защитен природен обект, се извършва съгласно Закона за защитените територии.
ГЛАВА ВТОРА
УПРАВЛЕНИЕ НА ЗЕЛЕНАТА СИСТЕМА


Чл.3 (1) Органите за управление на зелената система са: Кмета на Община Берковица и Общински съвет гр. Берковица.


(2) С тази наредба се определят функциите на структурните звена на Общинска администрация – Берковица по отношение на изграждането, поддържането и опазването на зелената система на територията на общината.


Чл.4. ОбС- Берковица контролира и управлява качеството на зелената система, функционалното предназначение и поддържането на зелените площи, приема наредба за изграждане и опазване на зелената система на територията на община Берковица.  


Чл.5 (1) Кметът на община Берковица ръководи, координира цялостната дейност по опазване, изграждане и поддържане на зелената система, организира изпълнението на  бюджета по дейностите, свързани с озеленяване.


(2) Кметът на общината или оправомощено лице, по реда на §1, ал.3 от Допълнителните разпоредби на Закона за устройство на територията (ЗУТ) организира съставянето и актуализирането на публичен регистър на картотекираната растителност по чл.63 (1) от ЗУТ.


(3) Кметът на общината може да прехвърля и възлага своите функции по дейностите  свързани със зелената система на  заместник кмет, гл.архитект, инспектор „Околна среда“ или на ръководителите на структурните звена на общинска администрация, когато това е предвидено с нормативен акт.


(4) Главния архитект на община Берковица и Общински експертен съвет за устройство на територията /ОЕСУТ/:


1. ръководи  и контролира дейностите по устройственото планиране, проектирането и изграждането на зелената система;


2. разглежда и приема задания и проекти на подробни устройствени планове за паркове и градини по чл.62, ал.1 от ЗУТ заедно с план-схемите за разполагане на преместваеми обекти по чл.62, ал.9 от ЗУТ и по чл.108, ал.2 от ЗУТ;


3. разглежда и приема инвестиционни проекти за обекти и рекламни съоръжения, допустими по чл.62, ал.7 от ЗУТ;


4. разглежда и се произнася и по други въпроси по изграждането и поддържането на зелената система на Община Берковица;


(5) Инспектор “Околна среда” в Общинска администрация:


1. заверява заснемането и изготвя експертното становище за съществуващата дървесна растителност в имотите, за които се изработват подробни устройствени планове (ПУП) или за които се издава виза за проектиране;


2. изразява становище и дава препоръки за опазване на растителността и извършване на компенсаторно озеленяване;


3. взема участие при съгласуването на инвестиционните проекти по част “Паркоустройство и благоустрояване”;


4. извършва проверки за паркоустройствените работи към разрешените строежи;


5. контролира качеството на дейностите по поддържане на зелените системи, за което съставя констативни протоколи;


6. прави предписания за извършване на възстановителни
ГЛАВА ТРЕТА
ПЛАНИРАНЕ, ИЗГРАЖДАНЕ И ОПАЗВАНЕ НА ЗЕЛЕНАТА СИСТЕМА
Чл.6 (1) Планирането на зелената система се извършва с ОУП и ПУП.

(2) С ОУП и правилата за прилагането му се определят територии, устройствени зони и самостоятелни терени за озеленяване, както и специфични правила и нормативи за тяхното устройство и застрояване.

Чл.7 (1) В изградени паркове и зелени площи по чл.61, ал.4 от ЗУТ не се допуска изграждане на огради, освен ако не е предвидено с ПУП за парка или градината.

(2) В предвидените, но не изградени паркове и озеленени площи по чл.61, ал.4 от ЗУТ се допускат само леки огради при условията на чл.48, ал.2 от ЗУТ.

(3) В имотите по ал.1 не се разрешава изграждането на временни паркинги, автокъщи, автомивки, бензиностанции, газстанции и други обекти, неприсъщи на парковите функции.

(4) Уреждането на временни изложби на открито в озеленени площи се допуска само на места с разрешение от кмета на Община Берковица или кметовете по населени места, срещу заплащане на съответната такса въз основа на подадено писмено заявление.
Чл.8 (1) При разрешаване на преместваеми обекти по чл.56 и чл.57 от ЗУТ в незастроени имоти, които не са определени по устройствен план за зелени площи, но в които има дървесна растителност, обектите се разполагат така, че да се осигури определената с ОУП за имота минимална озеленена площ, при максимално опазване на растителността.

(2) Не се разрешава поставяне на преместваеми обекти по чл.56 и чл.57 от ЗУТ в застроени имоти, когато поставянето на обекта предвижда премахване на дървесна растителност.

Чл.9 (1) Когато по искане на физически и юридически лица се допуска изработване на предпроектни проучвания и технически проект за имоти със съществуваща дървесна растителност, се изисква да представят заснемане и експертно становище за наличната в имота дървесна растителност.

(2) Заснемането и становището по ал.1 се заверяват от специализираните служители по озеленяване в общинската администрация.

(3) При заверяване на заснемането по ал.1 специализираните служители по озеленяване изразяват становище, дават препоръки за опазване на наличната в имота дървесна растителност, както и указания за извършване на компенсаторно озеленяване в или извън рамките на имота.

(4) Заверените заснемане и становище по ал.3 се прилагат към проекта за ПУП и се съобразяват при неговото одобряване.

Чл.10 (1) Всички инвестиционни проекти, без тези за строежи от пета и шеста категория, задължително включват част “Паркоустройство и благоустройство” или мероприятия по възстановяване и озеленяване на терена за обектите на техническата и транспортната инфраструктура съгласно чл.68 от ЗУТ.

(2) Когато в имота има налична дървесна растителност, проектите по ал.1 се придружават от заснемане и експертно становище.

(3) При преустройства и промяна предназначението на обекти, помещения или части от тях към инвестиционния проект се прилага заснемане на съществуващите зелени площи и растителност.

(4) В случай, че специализираните служители по озеленяване в общинската администрация не съгласуват част “Паркоустройство и благоустройство” от инвестиционния проект, проекта не се одобрява от главния архитект, а се връща на възложителя за преработка, съобразно указанията на специализираните служители по озеленяване и решение на Общински експертен съвет.

Чл.11 Проектите по част “Паркоустройство и благоустройство” се съгласуват само, когато са съобразени:

1. Минималната озеленена площ, съгласно издадената виза (одобрения ПУП или устройствена зона по ОУП);
2. Изискванията на Наредба № 7 от 22 декември 2003 г. за правила и нормативи за устройство на отделните видове територии и устройствени зони; 
3. Изискванията на Наредба № 4 от 21 май 2001 г.  за обхвата и съдържанието на инвестиционните проекти;

4. Дървесната растителност, съставляваща определена част от озеленената площ; 
5. Нормите за отстояние на растителността от сгради, съоръжения и имотни граници;

6. Биологичните изисквания на използваните растителни видове.

Чл.12 (1) Не се считат за озеленена площ всички видове пешеходни и транспортни настилки.

(2) За озеленена площ се считат:

1. Озеленените площи върху тераси, покривни градини и над и подземни сгради и съоръжения;

2. Водни площи;

3. Кашпите с размери повече от 0,5 кв.м. площ и дълбочина над 0,5м;

4. Вертикалното озеленяване (в това число перголи и фасади).

Чл.13. При съгласуване на част “Паркоустройство и благоустройство” към инвестиционните проекти, когато е необходимо компесаторно озеленяване, специализираните служители по озеленяване в общинската администрация предписват размера, видовия състав и мястото му.

Чл.14.(1) Изпълнението на предвидените в съгласувания паркоустройствен проект посадъчни работи (в т.ч. и компенсаторното озеленяване когато е в имота) се извършва в първия възможен посадъчен сезон, през който, съобразно организацията на строителството, в поземления имот могат да се извършват посадъчни работи.

(2) За случаите, когато компенсаторното озеленяване е извън поземления имот, то се извършва в първия възможен посадъчен сезон след започване на разрешеното по смисъла на чл.157 от ЗУТ строителство в имота.

Чл.15. За установяване изпълнението на паркоустройствените работи и/или компенсаторното озеленяване специалист “Екология” и строителен техник съставят констативен протокол.

Чл.16. Не се издават удостоверения за въвеждане в експлоатация за строежи, за които не е реализирано предвиденото в одобрения проект озеленяване.

Чл.17 (1) При възлагане разработването на градоустройствени, архитектурни и благоустройствени планове и на инвестиционните проекти и техните изменения, възложителят е длъжен:

1. Да изисква запазване на съществуващите озеленени площи от всички категории.

2. Да изисква максимално запазване на съществуващата дървесна и храстова растителност.

Чл.18. Разрешението за строителство на всички обекти, при които се налага отсичане, преместване или окастряне на растителност се издава след писмено разрешение за премахването им.

Чл.19. Възложителят на строителството е длъжен:

1. Да вземе необходимите и предписани мерки за опазване на озеленените площи и на дървесната и храстова растителност от повреди и нараняване.

2. Да отстранява за своя сметка всички причинени вреди в озеленените площи и на растителността.

Чл.20 (1). Озеленените площи и дълготрайната дървесна и храстова растителност в недвижимите имоти на територията на Община Берковица се опазват от собствениците им.

(2) Озеленените площи и дълготрайната дървесна и храстова растителност в недвижимите имоти общинска собственост се изграждат и поддържат от Община Берковица всяка календарна година след провеждане на процедура за избор на изпълнител съобразно одобрените от ОбС средства.

Чл.21. В общинските озеленени площи се забранява:

1. Нанасяне на повреди върху храстите и дърветата и изсичането им.

2. Късането и изкореняването на цвета и повреждането на цветни фигури.

3. Нерегламентирано косене на тревни площи.

4. Преминаването и паркирането на МПС.

5. Нанасяне на повреди на парковата мебел, съоръженията и настилките.

6. Изхвърлянето на отпадъци извън определените за целта съдове.

7. Събиране на семена, плодове, резници, брането на билки.
8. Насипване на  осолен сняг и химикали в тревните масиви и около стъблата на храсти и дървета.

9. Влизането и пашата на животни.

ГЛАВА ЧЕТВЪРТА

РАЗРЕШАВАНЕ НА ПРЕМАХВАНЕ, ПРЕМЕСТВАНЕ ИЛИ ОКАСТРЯНЕ НА ДЪЛГОТРАЙНА ДЪРВЕСНА, ХРАСТОВА РАСТИТЕЛНОСТ И ОЗЕЛЕНЕНИ ПЛОЩИ
Чл.22. Разрешение за премахване, преместване или окастряне на дълготрайна дървесна и храстова растителност се издава по реда на Наредбата за реда и начина за добиване и ползване на дървесина извън горски територии в община Берковица. 
Чл.23. Подлежащата на премахване или преместване дълготрайна дървесна и храстова растителност, както и вредите при нарушение се оценяват от лицензиран оценител.

ГЛАВА ПЕТА
КОНТРОЛ И САНКЦИИ

Чл.24. (1) Контрола по изпълнението изискванията на тази наредба се организира от Кмета на общината и определени от него длъжностни лица.
(2) Нарушенията по тази наредба се констатират с акт за установяване на административно нарушение съставени от служителите на РПУ- Берковица и определените със заповед от кмета на общината служители от общинската администрация, кметствата и други длъжностни лица.
Чл.25 (1) Въз основа на съставените актове Кметът на общината или определен негов заместник издава наказателни постановления.

(2) Установяването на нарушенията, издаването, обжалването и изпълнението на наказателните постановления се извършва по реда на Закона за административните нарушения и наказания.

Чл.26 (1) (Изменена и допълнена с Решение № 579 от Протокол №28/25.07.2025г.) За нарушаване на Наредбата от граждани се налага първоначална глоба от 100 лв. (51,13 евро), а при  всяко следващо нарушение глобата е от  200 (102,26 евро) до 2000 лв. (1 022,58 евро)
(2) (Изменена и допълнена с Решение № 579 от Протокол №28/25.07.2025г.) Еднолични търговци и юридически лица, нарушили разпоредбите на тази Наредба се наказват с глоба от 500 лв. (255,65 евро), а при всяко следващо нарушение глобата е от 600 лв. (306,78 евро)  до 5000 лева (2 556,46 евро)
(3) Размерът на глобата и имуществената санкция се определя според тежестта на нарушението и степента на вина на нарушителя.
ДОПЪЛНИТЕЛНИ РАЗПОРЕДБИ 
§ 1 Експертната оценка за състоянието на растителността включва:

1. Определяне на декоративния вид с преценка за неговата екологична и естетическа стойност, ландшафтна съвместимост и изисквания към поддържането.

2. Характеристика на местоположението и определяне на основните екологични, естетически и паркоустройствени функции на декоративния вид и степента на тяхната значимост в зависимост от особеностите на заобикалящата среда. 

3. Информация за възрастта и жизнеността на декоративния вид с преценка за здравословното състояние на стъблото, клоните, листната маса, симптоми на заболяване, наличие на вредители, влияние на екологичните условия на околната среда.

4. Преценка за стойността на грижите, полагани за развитието и поддържането на декоративния вид. 

5. Заключение с конкретни предложения - да се запази и се проведат мероприятия за подобряване на неговото състояние, да се премести, да се премахне или да се подмени с друг екземпляр.
§2 Изискванията за отстояние на декоративната растителност от въздушни електропроводи се определя от Наредба № 8 за правила и норми за разполагане на технически проводи и съоръжения в населени места

§3 Експлоатацията на всички заварени временни обекти за обществено обслужване в общинските озеленени площи се прекратява след изтичане на срока, за който са отдадени.

§4 Указания по прилагане на наредбата се дават от Кмета на община Берковица или оправомощени от него длъжностни лица.

§5 «Озеленени площи" - включват общински територии, предназначени за широко обществено ползване - паркове, градини и улично озеленяване представляващи публична общинска собственост.

§6 „Декоративна растителност” е цялото декоративно растително разнообразие-дървета, храсти, цветя и треви, включени в зелените площи, в насажденията по алеи, улици и площади и в недвижимите имоти на държавата, общината, юридическите и физическите лица.

§7 „Дълготрайна декоративна растителност” са всички местни и чуждоземни декоративни видове, широколистни и иглолистни дървета и храсти.

ПРЕДХОДНИ И ЗАКЛЮЧИТЕЛНИ РАЗПОРЕДБИ
§ 1. Тази Наредба се издава на основание чл.21, ал. 2 от ЗМСМА и чл.62, ал.10 от ЗУТ и във връзка с чл. 21, ал. 1, т. 13 от ЗМСМА
§ 2. Наредбата е приета с решение на Общински съвет Берковица №862  от  Протокол №48/30.06.2017 година.
§ 3. Тази наредба отменя Наредба за изграждане, стопанисване и опазване на зелената система на община Берковица, приета с Решение №232 по протокол от Протокол №11/18.07.2008г.)
§ 4. (нов, приет с Решение № 579 от Протокол №28/25.07.2025г.) Съгласно §6, ал. 2 от Преходните и заключителни разпоредби на Закона за въвеждане на еврото в Република България, настоящата наредба влиза в сила от датата на въвеждане на еврото в България по реда на чл. 3 на Закона за въвеждане на еврото в Република България.
§ 5. (нов, приет с Решение № 579 от Протокол №28/25.07.2025г.) Наредбата за изменение и допълнение на НАРЕДБА ЗА ИЗГРАЖДАНЕ И ОПАЗВАНЕ НА ЗЕЛЕНАТА СИСТЕМА НА ОБЩИНА БЕРКОВИЦА е приета с Решение № 579 по Протокол № 28 на дата: 25.07.2025 г. на Общински съвет - Берковица и подлежи на публикуване на интернет сайта на Община Берковица.
§ 6. (нов, приет с Решение № 579 от Протокол №28/25.07.2025г.) Контрол по изпълнението на НАРЕДБАТА се възлага на Кмета на община Берковица.
Приложение №1
НОРМАТИВНИ ИЗИСКВАНИЯ ЗА ОТСТОЯНИЕ НА ДЕКОРАТИВНАТА РАСТИТЕЛНОСТ ОТ ПРОВОДИ, СЪОРЪЖЕНИЯ И СГРАДИ

	Вид на съоръжението
	Минимални разстояния от стъблото в метри

	
	Дървета
	храсти

	1
	2
	3

	1. За ниски дървета (с височина до 2,5 м)
	1,0 м
	

	2. За средно високи дървета (с височина до 5,0 м)
	1,5 м
	

	3. За високи дървета (с височина над 5 м)
	3,0 м
	

	4. От бордюри на тротоари и паркови алеи
	0,7
	0,5

	5. От ръбовете на пътни платна, укрепени банкетни ивици и основи на канавки
	2,0
	1,0

	6. От основата и ръбовете на откоси и тераси
	1,0
	0,5

	7. От стълбовете на осветителни мрежи, тролеи и естакади
	4,0
	

	8. От основата и ръбовете на подпорни стени
	3,0
	1,0

	9. От стените на канализационни, газопроводни и топлопроводни тръби
	2,0
	1,0

	10. От стените на проходими и непроходими инсталационни колектори
	2,0
	1,0

	11. От високопроводи и дренажи
	1,0
	

	12. От подземни електрокабели до 2,5 KV
	2,0
	0,7

	13. От подземни електрокабели над 2,5 KV
	3,0
	2,0

	14. От слаботокови кабели
	1,5
	0,7

	15. От горната част на подземни колектори до повърхността на почвата
	1,0
	0,5

	16. От надземни улични линии – слаботокови и проводници с ниско напрежение до короната на дърветата
	1,5

